open-index/open-wikipedia-markdown huggingface dataset:
Alejandro Lago

**Eduardo Alejandro Lago Correa** (født 28. juni 1979 i Montevideo) er en uruguayansk fotballspiller. 

## Klubbkarriere
Lago kom til RBK etter anbefalling fra Terje Liverød. Til tross for at han var en av lagets beste spillere den tunge høstsesongen 2005 og i kampene mot Steaua Bucuresti avgjørende for at laget kvalifiserte seg til Champions League, ble han i desember samme år vraket av daværende trener Per Mathias Høgmo, som var ny ansatt trener i september det året. I januar 2006 skulle han derfor sammen med Sebastian Eguren leies ut til SK Brann. Og hvor begge spillerne trente med den klubben en uke. Utleien røk imidlertid da det ble klart at NFF den gang ikke tillot at en klubb lånte ikke-EØS spillere fra en annen norsk klubb, men at den måtte overta arbeidsgiveransvaret (det vil si kjøpe spillerne) for å oppnå spilletillatelse. Lago ble derfor i stedet lånt ut til den uruguayanske klubben Bella Vista (og Eguren til Montevideo Wanderers). I juli samme år ble Lago deretter utlånt til IFK Göteborg, hvor norske Anders Erlandsen var trener, ut året. Og hvor han spilte alle kampene og gjorde en meget solid figur. I desember 2006 besluttet derfor Rosenborg, som hadde fått ny trener, ikke mere å leie ut Lago, men å hente han tilbake til Trondheim for 2007 sesongen. Lago startet i serieåpningen mot Viking samme året, men måtte ut med skade allerede etter 39 minutter. I juni da både Christer Basma, Miika Koppinen, Vidar Riseth og Bjørn Tore Kvarme slet med skader fikk Lago noen kamper, men utover høsten fikk han lite spilletid. Dette også på grunn av de daværende reglene i NFF hvor kun tre spillere utenfor EØS-området kunne benyttes i samme kamp og hvor Rosenborg også hadde spillerne Yssouf Koné, Abdou Razack Traoré og Didier Konan Ya. 

Fra og med 2008 ble imidlertid disse reglene endret hvor spillere fra og utenfra EØS-området ble likestilte. Etter å ha spilt gode treningskamper gjennom vinteren ble Lago vraket i serieåpningen. Med nyinnkjøpte Kris Stadsgaard og Vadim Demidov virket veien lang til en fast plass på laget. Da Bjørn Tore Kvarme ble skadet og Vadim Demidov ble flyttet opp på midtbanen fikk Lago spille fra start i kampen mot Vålerenga den 20. april. Lago og Stadsgaard så ut til å utfylle hverandre perfekt. God innsats gjennom våren og sommeren førte til at RBKwebs lesere kåret ham til månedens spiller i både mai og juli. og til "Årets RBK-spiller" det året. Den 29. oktober 2008 forlenget Lago kontrakten med RBK etter å ha vært ønsket av flere europeiske klubber som eksempelvis tyske 1. FSV Mainz 05 som i august det året sendte et konkret tilbud på spilleren, som Rosenborg imidlertid avviste. Etter 2011-sesongen var valgte Lago å flytte hjem til Uruguay

I januar 2012 ble han klar for klubben Montevideo Wanderers. Etter dette har Lago spilt for klubbene Cerro (2013–2014) og Progreso (2014-) også i Uruguay.

## Referanser


## Eksterne lenker
* 
* Spillerprofil på RBK.no
* Spillerprofil hos RBKweb.no
Mikael Dorsin

**Mikael Frank «Micke» Dorsin** (født 1981) er en svensk tidligere fotballspiller som er sportslig leder for Rosenborg Ballklub.

Han er bror til skuespilleren Henrik Dorsin.

## Karriere
### Djurgården
Mikael Dorsin gikk gradene i Djurgården og fikk sin debut i Superettan for Djurgården mot Sirius i 1998.

I 1999 ble han lånt ut til Spårvägen for å få mer spilletid og erfaring.

I år 2000 var han tilbake i Djurgården og hjalp klubben å rykke opp fra Superettan til Allsvenskan.

I 2001 endte Djurgården på en imponerende sølvplass. Dorsin var med å vinne to seriegull i 2002 og 2003 og cupgull i 2002, før han gikk til franske Strasbourg sommeren 2003.

### Strasbourg
Han signerte en treårskontrakt med Strasbourg, men i kontrakten stod det at om ikke den økonomisk tyngede franske klubben kunne betale beløpet innen ett år, kunne Dorsin reise tilbake til Djurgården. Da ett år var gått kunne ikke franskmennene betale overgangssummen, og Dorsin måtte reise tilbake til Djurgården.

### Rosenborg
I juli 2004 signerte han for Rosenborg for en overgangssum på 3,5 millioner kroner. 1. august 2004 fikk han sin debutkamp for Rosenborg mot Viking. 30. oktober 2004 vant han sitt første norske seriegull.

Sesongen 2006 spilte han 25 av 26 seriekamper og var med på å vinne sitt andre norske seriegull.

### Cluj
Før 2008 dro han gratis til den rumenske klubben Cluj og skrev under en tre og et halvtårskontrakt. Han ble både cup- og seriemester. Oppholdet i Romania varte bare et halvt år, før Dorsin valgte å dra tilbake til Rosenborg.

### Rosenborg
29. august 2008 signerte Dorsin en treårsavtale med Rosenborg. To dager senere gjorde han sin redebut for Rosenborg mot Vålerenga, og markerte seg ved å score sitt første mål for Rosenborg.

Sesongen 2009 vant han sitt tredje norske seriegull.

Sesongen 2010 vant han sitt fjerde norske seriegull.

25. oktober 2015 spilte han sin kamp nummer 400 for Rosenborg.
 
I sesongen 2015 var han med å vinne både Tippeligaen og Cupfinalen. Dette var hans femte seriemesterskap og første cupmesterskap i Norge.

27. mai 2016 la han opp som fotballspiller. Han fikk 401 kamper for Rosenborg, og er dermed på en 5.-plass på klubbens adelskalender.

Dorsin er utdannet jurist og har tidligere jobbet som fotballagent.

10. desember 2019 ble han ansatt som sportslig leder for Rosenborg, en jobb han hadde ut 2025-sesongen.

### Landslaget
Han var med å ta en fjerdeplass i U21 EM i 2004 i Tyskland. Han kom også på «all star»-laget.

Dorsin har 16 A-lagskamper for .

## Karriere som spiller



## Referanser


## Eksterne lenker
* 
*  Offisiell statistikk for Rosenborg Ballklub, Mikael Dorsin
* Spillerprofil på RBK.no
Bloomsbury (London)

**Bloomsbury** er et område i distriktet Camden i det sentrale London, beliggende mellom Euston Road og Holborn. Det har navn etter William de Blemund, senere forvansket til Bloomsbury, som kjøpte området i 1201. Stedet ble utviklet av Russell-familien på 1600- og 1700-tallet til et fasjonabel boområde. Det er kjent for sine hageplasser, litterære forbindelser, og tallrike kultur-, utdannings-, og helseinstitusjoner. Bloomsbury Square ble lagt ut i 1660 av Thomas Wriothesley, og store deler av distriktet ble planlagt og bygd av James Burton.

Noen av de vakreste plasser og offentlige hager i London ligger i Bloomsbury, blant annet Russell Square, Bloomsbury Square, Gordon Square, Tavistock Square og Woburn Square. Blant viktige bygninger finner man British Museum, British Library og University of Londons hovedbygninger.

Området har gitt navn til Bloomsbury-gruppen, en gruppe kunstnere på begynnelsen av 1900-tallet.

## Kollektivtransport

Undergrunnsstasjoner som betjener området er:

* Euston stasjon
* Euston Square undergrunnsstasjon
* Goodge Street undergrunnsstasjon
* King's Cross St. Pancras undergrunnsstasjon
* Russell Square undergrunnsstasjon
* Tottenham Court Road undergrunnsstasjon
* Warren Street undergrunnsstasjon

I tillegg ligger den nedlagte British Museum undergrunnsstasjon i Bloomsbury.

Under terrorangrepet mot London den 7. juli 2005 gikk flere bomber av i Bloomsbury.

## Referanser


## Eksterne lenker
*
Marcus Tudgay

**Marcus Tudgay** (født 3. februar 1983 i Shoreham-by-Sea) er en engelsk fotballspiller som spiller for Sutton Coldfield Town FC. 

Tudgay har tidligere spilt for Derby County FC og Sheffield Wednesday FC. Han debuterte for Derby County mot Gillingham den 13. august 2002.

## Spillerkarriere
* Totalt: 71 ligakamper, 15 mål.

### Derby County
* 2002/03:  8 ligakamper, 0 mål.
* 2003/04: 29 ligakamper, 6 mål.
* 2004/05: 34 ligakamper, 9 mål.
* Totalt: 71 ligakamper, 15 mål.

## Referanser


## Eksterne lenker
*
Aldgate East undergrunnsstasjon

**Aldgate East undergrunnsstasjon** er en stasjon i Londons undergrunnsbane. Den ligger i Whitechapel, i bydelen Tower Hamlets, og er i kollektivsone 1. Stasjonen betjener Hammersmith & City-linjen og District-linjen. Mange av passasjerene er pendlere til og fra City of London, som ligger like ved. 

Den opprinnelige stasjonen ble åpnet som en del av en utvidelse av Metropolitan District Railway, som nå er District-linjen. Den lå på et dårlig sted fordi det var nødvendig med en ekstremt krapp sving, og i 1940-årene ble den flyttet noe østover. Den neste stasjonen, St. Mary's undergrunnsstasjon, ble da stengt og erstattet med en ekstra inngang på Aldgate East.

|}
## Eksterne lenker
Aldgate East Underground Station Transport for London (Engelsk)
Upper East (Ghana)

**Upper East Region** er en av seksten administrative regioner i Ghana. Den ligger i den nordøstlige delen av landet, og grenser mot Burkina Faso i nord og Togo i øst. Regionen hadde  innbyggere ved folketellingen i 2021. Administrasjonssenteret i regionen er Bolgatanga (Bolga). Regionen Upper East er videre inndelt i 15 distrikter.

Landskapet består for det meste av savanne og sahel, og det er et svært tørt klima. De største etniske gruppene i regionen er bimoba, bissa, buli, frafra, kantosi, kasem og kusaal. Hovednæringsveien er jordbruk, spesielt kveg og kornsorter som hirse, sorghum og ris. Området er også kjent for kunsthåndverk.  

I denne regionen og i Upper West Region brygger man den tradisjonelle drikken pito, som er et søtlig, alkoholsvakt hirseøl. Det selges normalt egne barer, hvor man øser opp til seg selv fra en tønne med en kalebass. Fordi prisen er svært lav, gjerne en liten sum for å drikke så mye man ønsker, er pito svært populært.

Markedet i Bolga har en lang historie. Byen ligger på et sted hvor handelsruten fra Mali krysser ruten fra det nordlige Nigeria, og markedet kunne dermed tilby helt spesielle varer. I dag er det særlig kjent for stråhatter, kurver, lærvarer og tradisjonelle klesplagg.

Flere slaveleirer er bevart, og det er guidede turer som forteller om slaveriets historie i regionen. 

## Steder i regionen
*Bawku
*Bolgatanga
*Navrongo
*Paga
*Paga Nania
*Widnaba

## Referanser
Kronstadt (andre betydninger)

**Kronstadt** kan vise til:

*Kronstadt – en by i Russland
*Kronstadt – det tyske navnet på den rumenske byen Brașov
*Kroonstad – en by i Sør-Afrika
*Kronstadt-opprøret – et opprør i Russland i 1921
Brașov

**Brașov** (uttales IPA: [braˈʃov]; tysk: *Kronstadt*, transylvanisk saksisk dialekt: *Kruhnen*, ungarsk: *Brassó*) er en by i Romania. Den er administrasjonsentrum i Brașov fylke. I 2002 hadde Brașov 283 901 innbyggere. Brașov ligger i den sentrale delen av Romania i Karpatene og er del av regionen Transilvania.

## Historie

Byen ble grunnlagt under navnet *Corona* (Kronstadt) av ordensbrødre fra Den tyske orden på begynnelsen av 1200-tallet, som sydøstligste tyske by i Transilvania. I 1225 måtte ordensbrødrene forlate byen, og slo seg ned i Baltikum. Byen var gjennom mange århundrer det kulturelle, åndelige og religiøse sentrum for Siebenbürgen-sakserne, den tyske folkegruppen i Siebenbürgen, som hadde slått seg ned i området på 1200-tallet og utgjorde flertallsbefolkningen i byen frem til det 19. århundre. Byen er også en av de syv befestede byene som gav navn til Siebenbürgen. I det 13. og 14. århundre angrep tatarer og tyrkere stadig byen. Så sent som i det 17. århundre var byen og regionen gjennom sin beliggenhet ved grensen til Det ottomanske rike stadig truet. Byen og regionen tilhørte siden middelalderen kongeriket Ungarn og dermed det habsburgske rike (senere Østerrike-Ungarn). Siden fredsavtalen i Trianon i 1920 har byen tilhørt Romania. Mellom 1950 og 1960 ble byen kalt *Orașul Stalin* etter Josef Stalin av det sovjetinnsatte kommunistregimet. I 1989 var byen en av de første hvor folk gjorde opprør mot kommunistdiktaturet. I de siste tiårene har byen hatt en rumensk flertallsbefolkning. Det bor imidlertid fremdeles en del ungarere der. Gjennom fordrivelsen etter annen verdenskrig og senere utvandring før og etter 1989, er den tyske befolkningen i mellomtiden nesten helt forsvunnet (den er for tiden på ca. 1&nbsp;400 personer).

## Sport
Brașovs damehåndballag Rulmentul Urban Brașov tapte i 2007 cupvinnercupen mot Larvik Håndballklubb. Resultatet ble 50-40 til Larvik etter to kamper.

## Severdigheter

* Bran slott – bygget av Den tyske orden og inspirasjonskilde for Bram Stokers *[[Dracula]]*.
* Biserica Neagră – «den sorte kirken», en middelalderkirke fra 1383 (gjenoppbygget i 1477).
## Referanser


## Eksterne lenker
* 
* Virtuell rundtur gjennom Brașov  (engelsk)
* Memorial Museum «Muresianus’ House» (engelsk)
* Brasov visitor (engelsk-språklig magasin)
* Brasov 360 virtuell rundtur (engelsk)
Christian Bernt Apenes

**Christian Bernt Apenes** (1902–1976) var en norsk jurist og sorenskriver i Fredrikstad. Han var gift med Inger Johanne Apenes og var far til Georg Apenes, tidligere direktør for Datatilsynet.

Som student var han teatersjef for Studentteatret ved Det Norske Studentersamfund.

## Bibliografi
* *Det Grønne Guld* (1959)
* *Mennesker og jurister* (1967)
* *Mellom to skjeggaldre* (1970) – selvbiografi
* *Borgerskap og buskap. Skjemt og skrømt fra den gamle festningsby* (1973)
* *Med utsikt fra pensjonkassen* (1975)

## Referanser
Alexandre Coste

**Éric Alexandre Stéphane Coste** (født 24. august 2003 i Paris), kjent som Alexandre Coste, er sønn av fyrst Albert II av Monaco og hans tidligere kjæreste Nicole Coste, som er en flyvertinne fra Togo.

Coste har ikke arverett til den monegaskiske tronen og vil heller ikke bære Grimaldi-navnet. Han vil derimot ha arverett til fyrstens personlige formue.

Fyrst Albert II vedkjente seg offisielt farskapet via sin advokat Thierry Lacoste den 6. juli 2005.

## Referanser
Cancún

**Cancún** er en kystby i den meksikanske delstaten Quintana Roo. Byen er hovedsete for kommunen Benito Juárez. Den er et verdenskjent turistmål. Cancún hadde 628&nbsp;306 innbyggere i 2010.

Selve byen ligger på fastlandet, mens hotellområdet befinner seg på en lang og smal øy som er forbundet med broer til fastlandet. Mellom fastlandet og denne øya er lagunene Nichupté og Bojórquez. Øya Isla Mujeres ligger rundt 13&nbsp;km nord for Cancún, og kan nås med båt fra Puerto Juárez og Punta Sam.

Cancúns hotellområde er formet som et 27 kilometer langt 7-tall. De fleste hotellene ligger langs denne lange sandstripen, kalt *Zona Hotelera*. Kjører man videre fra km 1, går turen mot sentrum av Cancún, mens i enden, ved km 27, ligger Cancún internasjonale lufthavn. På km 18 ligger Playa Delfines-stranden med det nye, fargerike Cancún-skiltet.

Tidlig i 1970-årene var Cancún fremdeles en underutviklet samling av små fiskerlandsbyer og noen mayaruiner. Sammen med en gruppe internasjonale investorer besluttet den meksikanske regjeringen å gjøre stedet til et internasjonalt turistmål. Det ble bygget vei fra strandområdet til fastlandet og anlagt en internasjonal lufthavn. Byen har vokst fort og har nå omtrent en halv million innbyggere.

## Referanser


## Eksterne lenker
*
Friedrich Wilhelm August Fröbel

**Friedrich Wilhelm August Fröbel** (født 21. april 1782 i Oberweißbach (Thüringer Wald), død 21. juni 1852 i Marienthal (ved Bad Liebenstein)) var en tysk pedagog, og elev av Pestalozzi. Fröbel grunnla den første barnehaven i Bad Blankenburg i 1840. Han innførte begrepet «friarbeid» i pedagogikken, og utviklet prinsipper for lek og læring for barn. Fröbels verk har hatt stor betydning i Tyskland, Japan, USA, Korea, Russland og fremfor alt Skandinavia og mye av Europa ellers.

## Referanser


## Eksterne lenker
* 
* Mit Fröbel ins Kinderland 
* http://www.paed.com/froebel/
* http://www.froebelweb.de/
* Fröbelhaus Rudolstadt und Fröbelakademie Deutschland
* Zur Person F.W. Fröbel
* http://www.froebelverein-keilhau.de/
Charles Lloyd

:*For den britiske roeren se: [[Charles Lloyd (roer)]]*

**Charles Lloyd** (født 15. mars 1938 i Memphis, Tennessee) er en amerikansk jazzmusiker. 

Han spiller hovedsakelig tenorsaksofon og tverrfløyte, av og til også altsaksofon og andre treblåseinstrumenter. 

Etter at han tidlig ble aktiv jazzmusiker i Los Angeles sammen med Gerald Wilson, Chico Hamilton og Cannonball Adderley, ble han viden kjent for kvartetten med Keith Jarrett, Cecil McBee og Jack DeJohnette som han dannet i 1966. Musikken var en ny stil som var en blanding av postbop, frijazz og souljazz. Både musikkjournalister og fans var begeistret. I 1968 ble gruppen oppløst, og Lloyd lot ikke høre særlig mer fra seg.

Etter å ha truffet Michel Petrucciani i 1982 begynte han å spille av og til igjen, og siden slutten av 90-tallet spiller han regelmessig inn album.

## Diskografi
* *Discovery! The Charles Lloyd Quartet* (1964, Columbia)
* *Of Course, Of Course* (1965, Columbia)
* *[[Dream Weaver]]* (1966, Atlantic)
* *Forest Flower* (1966, Atlantic)
* *In Europe* (1966, Atlantic)
* *Love In* (1967, Atlantic)
* *Journey Within* (1967, Atlantic)
* *Soundtrack* (1968, Atlantic)
* *A Night in Copenhagen* (1983, Blue Note)
* *Fish Out of Water* (1989, ECM)
* *The Call* (1993, ECM)
* *All My Relations* (1994, ECM)
* *Canto* (1996, ECM)
* *Voice in the Night* (1998, ECM)
* *The Water Is Wide* (1999, ECM)
* *Hyperion With Higgins* (1999, ECM)
* *Lift Every Voice* (2000, ECM)
* *Which Way Is East* (2001, ECM)
* *Jumping The Creek* (2005, ECM)

## Referanser


## Eksterne lenker
* 
* 
*
Muslim Council of Britain

**Muslim Council of Britain** («Det britiske muslimske råd») er en paraplyorganisasjon for over 100 muslimske trossamfunn i Storbritannia. Rådet ble grunnlagt i 1997.

Nåværende generalsekretær er Zara Mohammed.

## Referanser


## Eksterne lenker
* 
*
Courchevel

**Courchevel** er et skisportsområde i departementet Savoie i de franske alpene. Courchevel omfatter byene Courchevel 1300 (Le Praz), Courchevel 1550, Courchevel 1650 (Moriond) og Courchevel 1850, som har fått navn etter byenes høyde i meter over havet. Byene blir mer eksklusive og elegante jo høyere man kommer i fjellet, og boligprisene i 1850 er betydelig høyere enn i Le Praz, 1550 eller 1650. Courchevel-dalen omfatter også byen La Tania, som ble bygd som innkvartering for deltakerne i Vinter-OL 1992 i Albertville. De olympiske hopprennene ble arrangert i Le Praz.

VM i alpint 2023 er tildelt Courchevel og Méribel.

## Referanser


## Eksterne lenker
*
Charing Cross Road

**Charing Cross Road** er en gate i London. Den går fra Trafalgar Square til St Giles's Circus, og går der over i Tottenham Court Road. Veien har sitt navn fra Charing Cross, et av Eleanorkorsene, som står nær Trafalgar Square.

Gaten er særlig kjent for sine mange bokhandler. Man finner blant annet verdens største bokhandel, Foyles, spesialistbokhandler som Zwemmer's (kunstbøker), Murder One/New Worlds (krim, fantasy, sci-fi) og Comic Showcase (tegneserier), samt en rekke antikvariater. I senere år har flere antikvariater måttet flytte ved fra Charing Cross Road på grunn av enorm stigning i husleie. Den berømte Marquee Club har også holdt til i gaten.

I sørenden av gaten står en statue av Edith Cavell.
Vodafone

**Vodafone** er en multinasjonal, privateiet mobiloperatør. Selskapet ble startet i Storbritannia da statsminister Margaret Thatcher tok initiativ til liberalisering av telemarkedet og oppheving av British Telecoms monopol. Hovedkvarteret til Vodafone er delt mellom Newbury i Berkshire, England og Düsseldorf i Tyskland. Selskapet er verdens nest største i sin bransje, bare overgått i kundetall av China Mobile.

Pr. 31. mars 2005 hadde Vodafone 154,8 millioner proporsjonale kunder i 26 markeder (med proporsjonale kunder menes at dersom Vodafone har 30&nbsp;% andel i et underselskap med en million kunder, regnes 300&nbsp;000 som Vodafones kunder). Selskapet opererer blant annet i India og flere land i Afrika, men ikke i Norge. 

Vodafone har hatt mobiloperasjon i Sverige under navnet Europolitian, men denne virksomheten ble kjøpt opp av norske Telenor i 2005.

Selskapet er notert på Londonbørsen som LSE:VOD.L og på New York-børsen som VOD. Navnet Vodafone står for VOice-DAta-FONE (stemme-data-[tele]fon).

Siden 2007 har Vodafone vært tittelsponsoren til Formel 1-laget McLaren, etter å ha forlatt Ferrari i slutten av 2006 hvor de hadde en langt mindre rolle blant sponsorene. Som følge av dette heter laget nå *Vodafone McLaren Mercedes*.

## Referanser


## Eksterne lenker
*
Åttenasjonsalliansen

**Åttenasjonsalliansen** (tradisjonell kinesisk: 八國聯軍, forenklet kinesisk: 八国联军, pinyin: *Bāgúo liánjūn*) var en allianse av åtte nasjoner som slo ned bokseropprøret i Kina i 1900:

*  Japan
*  Russland
*  Det britiske imperiet
*  Frankrike
*  USA
*  Det tyske keiserrike
*  Kongedømmet Italia
*  Østerrike-Ungarn

Etter at alliansens ekspedisjonsstyrker hadde slått ned det kinesiske opprøret, ble den kinesiske regjeringen tvunget til å undertegne Bokserprotokollen.

## Litteratur
* R. G. Tiedemann og Robert Bickers (redaktører): *The Boxers, China, and the World*, 2007, Lanham, MD: Rowman & Littlefield, ISBN 07425539572007
Iqbal Sacranie

Sir **Iqbal Abdul Karim Mussa Sacranie** (født 1951) var den første generalsekretæren for Muslim Council of Britain, den største sammenslutning av muslimske trossamfunn i Storbritannia.

Han ble født i Malawi, og tilhørte en av de mange familiene som flyttet til Storbritannia etter at landet ble selvstendig i 1964. Han fikk sin utdannelse som regnskapsfører i London, og ble direktør for familiens firma. 

I 1980-årene begynte han sammen med andre muslimer å arbeide med spørsmålet om hvordan det voksende antallet muslimer kunne få en bedre posisjon i det britiske samfunnet, til beste for både seg selv og andre briter. Han var med på å starte flere grupper, som ledet frem til grunnleggelsen av Muslim Council of Britain i 1997. Han var organisasjonens generalsekretær i tre perioder: 1997 − 2000, 2002 − 2004 og 2004 − 2006.

Han ble herostratisk berømt i 1989, da Ayatollah Khomeini hadde dømt forfatteren Salman Rushdie til døden for romanen «Sataniske vers» og oppfordret muslimer til å myrde ham. Sacranie ble sitert om at «Death, perhaps, is a bit too easy for him his mind must be tormented for the rest of his life unless he asks for forgiveness to Almighty Allah.» (*Døden er kanskje litt for lett for ham. Hans sinn må plages resten av livet med mindre han ber om tilgivelse til den allmektige Allah.*)

I juni 2005 ble Sacranie adlet av dronning Elizabeth II.

## Referanser
Lorenzo Bernucci

**Lorenzo Bernucci** (født 15. september 1979 i Sarzana) er en italiensk syklist. 

Han har syklet profesjonelt siden 2002, og kjørte i 2002 til 2004 for laget Landbouwkrediet-Colnago (LAN). I 2005 gikk han over til Fassa Bortolo (FAS), før han signerte for T-Mobile Team i forkant av 2006-sesongen.

Bernucci hittil største prestasjon kom da han vant 6. etappe av Tour de France 2005 fra Troyes til Nancy, en etappe der avslutningen ble sterkt preget av en massevelt like før mål. Dette var Bernuccis første seier som profesjonell sykkelrytter.

3. september 2007 ble T-Mobile Team-ledelsen informert av UCI om en positiv A-prøve. Testen viste spor av sibutramine (et middel som undertrykker appetitten) og ble tatt 15. august under Tyskland rundt 2007. Som en følge av dette ble Bernucci trukket fra T-Mobiles lag i Vuelta a España 2007 etter etappen 3. september. Han hevdet at han hadde fått i seg stoffet via Ectiva, som han kjøpte på apoteket. Videre sa Bernucci at han hadde brukt dette preparatet i 4 år og at han ikke visste at sibutramine ble lagt til dopinglisten i 2006. Det å ta medikamenter uten godkjennelse fra lagets leger, var et klart brudd på T-Mobiles regler, og som en følge av dette besluttet T-Mobile å avslutte kontrakten. Bernucci ble utestengt i ett år, og etter at suspensjonen var over 6. september 2008 syklet han for italienske Team Cinelli-OPD. I 2009 syklet han for Team LPR, og fra 2010-sesongen for Lampre-Farnese Vini.

I 2011 ble han utestengt for fem år, samtidig som hans bror, mor, kone og svigerfar fikk mellom tre og fire års utestengelse fra gitte idrettsarenaer og -arrangement i Italia.

## Viktigste resultater
* 2.-plass sammenlagt i Sachsen-Tour 2006  
* Etappeseier i Tour de France 2005
* 3.-plass i U23-VM 2000  

## Referanser


## Eksterne lenker
*
Fylkesvei 515

**Fylkesvei 515** (**Fv515**) går mellom Grinde og Nedstrand i Tysvær.

Den tar av fra E39 ved Grinde og går østover til Skjoldafjorden, over Skjoldastraumen, sørover på østsiden av Skjoldafjorden til Espevik og deretter østover forbi Hindaråvåg til Nedstrand ferge.

Før 1. januar 2010 var veien riksvei, etter at regionsreformen trådte i kraft har den status som fylkesvei.

## Kommuner og knutepunkter
###### 

## Eksterne lenker
* Vegvesenets vegkart 
* 
* Fergeinfo Nedstrand-Judaberg/Jelsa
Binær

**Binær** kan bety:

* I matematikk og datavitenskap, er det **[[binært tallsystem|binære tallsystem]]** et tallsystem som bruker kun null og ett-tall som siffer for å representere tall.
* En datafil eller datastrøm kalles **binær** når den er tolket som en sekvens av kodete verdier som ikke representerer klartekst.
* I informatikk er en **binær [[struktur]]** en struktur der hver knute har maksimalt to underknuter.
* **Binær logikk** kjenner bare to verdier: *sant* og *usant*, se boolsk algebra.
Analog informasjon

**Analog** er en kvantitativ variabel som kan endres langs en kontinuerlig (trinnløs) skala. De fleste variable er analoge og må oversettes til digital form for å kunne anvendes av en datamaskin. En «gammeldags» telefonlinje betegnes som en analog linje.

## Etymologi
Analog stammer fra gresk *analogos* (*ana* betyr tanke, *logos* betyr forhold), og sier at noe stemmer overens svært godt. Ordet blir noen ganger brukt i språk som synonym med «parallell» eller «tilsvarende», men andre ganger som om at noe ligner sterkt (men ikke helt identisk).

## Analog vs. digital
Innen elektronikk skiller man gjerne mellom analog og digital informasjon. Digital informasjon er laget eller lagret med en oppløsning i endelig oppdelte (kvantiserte) trinn, og kan lagres og gjengis uten informasjonstap. Analog informasjon har imidlertid ikke nødvendigvis noen grenser for oppløsning.

## Referanser
Fylkesvei 513

**Fylkesvei 513** (**Fv513**) går mellom Solheim i Vindafjord og Båtsvik i Tysvær. Veiens lengde er 10,8&nbsp;km.

Den tar av fra E134 ved Solheim og går sørover langs østsiden av Skjoldafjorden til den møter fylkesvei 515 ved Båtsvik.

Før 1. januar 2010 var veien riksvei, etter at regionsreformen trådte i kraft har den status som fylkesvei.

## Kommuner og knutepunkter
###### 

## Eksterne lenker
* Vegvesenets vegkart 
*
EDGE

**Enhanced Data rates for GSM Evolution** (**EDGE**) er en oppgradering av GSM-nettet som gjør at overføringshastigheten av data øker sammenlignet med GPRS. Forskjellen mellom EDGE og GPRS er at i EDGE overføres flere data i hver tidsluke.

Hastigheten på EDGE er en stabil 250 kb/s, men har ofte en veldig høy ping på omkring 1–2 sekunder for hver 250kb/s.

EDGE ble bygget fra omkring år 2000 i Norge, og ble bygget med større flatedekning enn det senere UMTS fordi EDGE innebærer en oppgradering av programvare i GSM-nettet, som har lengre rekkevidde. I Norge har både Telenor og Telia Norge EDGE i det meste av sine nett per 1. januar 2005.

En mobiltelefon med støtte for EDGE som er i et område som er bygget ut med EDGE, kan for eksempel sende en MMS-melding eller andre data raskere enn om det ble sendt i GSM-nettet.
Edge (andre betydninger)

**Edge** kan sikte til:
*EDGE, Enhanced Data rates for GSM Evolution
*EDGE, Evolutionarily Distinct and Globally Endangered (EDGE of Existence)
**[[Edge (magasin)]]*, britisk videospillmagasin
*Adam Copeland, canadisk fribryter kjent under artistnavnet Edge
*The Edge (artist), gitarist i U2
*Microsoft Edge, nettleser fra Microsoft
Fylkesvei 517

**Fylkesvei 517** (**Fv517**) går mellom Tysingvatnet og Jelsa i Suldal.

Den tar av fra fylkesvei 46 ved Tysingvatnet og går vestover langs sørsiden av Sandsfjorden til Jelsa ferge.

Før 1. januar 2010 var veien riksvei, etter at regionsreformen trådte i kraft har den status som fylkesvei. Strekningen mellom Tysingvatnet og Lovraeidet ble overført til fylkesvei 46 da Sandsfjordbrua ble åpnet 27. november 2015.

## Kommuner og knutepunkter
###### 

## Referanser


## Eksterne lenker
* Vegvesenets vegkart 
* 
* Fergeinfo Jelsa-Nedstrand-Judaberg
Airbus A320

**Airbus A320** er et tomotors jetfly som brukes for passasjer- og fraktflygninger på korte til middels lange strekninger. Flytypen er produsert av Airbus og var den første sivile flytypen som brukte digitalt fly-by-wire-system hvor flygerne kontrollerer rorene ved hjelp av elektronikk i stedet for den tradisjonelle mekaniske teknologien. Flyet blir produsert i ferdige moduler av flere underprodusenter i flere land, som blir sendt til montering hos Airbus i Toulouse i Frankrike.

Flyet er per oktober 2025 det mest solgte passasjerjetflyet i verden.

## Varianter
A320 er blitt videreutviklet til en familie med fly med den samme grunnleggende konstruksjonen. De andre variantene i serien er den noe kortere A319, den korteste A318 og den forlengede utgaven A321. Passasjerkapasiteten for de ulike flyene i serien varierer fra 100 til 220 passasjerer, mens A320 kan selv ta maks 189 passasjerer.

En ny versjon av flyet ble satt i drift i 2016. Den fikk navnet Airbus A320neo, der neo står for new engine option. Dette flyet blir levert med en annen type motorer og sharklets. Drivstoffbesparelsen er regnet med å ligge på rundt 20&nbsp;%. Fra rundt 2005 er mange av de eldste A320 fra 1988 og utover blitt hensatt.
## Referanser


## Eksterne lenker
* 
* Airliners.net: Bilder og fakta, A320
* Airbus.com: A320
Airbus A318

**Airbus A318** er et jetfly som brukes for passasjer- og fraktflygninger på korte til middels lange strekninger. Flytypen er produsert av Airbus og er en forkortet versjon av Airbus A319 (som igjen var en forkortet versjon av den opprinnelige Airbus A320). Flytypen fløy for første gang i 2002 og kan ta fra 107 til 117 passasjerer. A318 er den første flytypen fra Airbus hvor platene er lasersveiset sammen, i stedet for tradisjonell nagling. Denne teknologien benyttes også på Airbus A380. Flytypen benytter digitalt fly-by-wire-system hvor flygerne kontrollerer rorene ved hjelp av elektronikk i stedet for den tidligere mekaniske teknologien.

I forhold til andre Airbus-modeller har salget av denne utgaven vært heller dårlig. Ifølge *Airliner World* for september 2006 hadde produsenten fått ordre på 88 fly. Blant de større kundene var Air France med 18 fly, LAN Airlines med 20 og Mexicana med ti. British Airways har to fly av typen A318-100, innredet med kun 32 Business Class-seter, som trafikkerer strekningen mellom London City Airport og New York JFK airport. På reisen vestover har flyet en mellomlanding på Shannon lufthavn i Irland for å fylle drivstoff. All tollbehandling samt passkontroll for innreise til USA skjer på Shannon lufthavn, slik at passasjerene ankommer JFK på terminal 7 innenriks. 
## Eksterne lenker
*
Airbus A321

**Airbus A321** er et to-motors jetfly som brukes for passasjer- og fraktflygninger på korte til middels lange strekninger. Flytypen er produsert av Airbus. 

A321 fløy første gang 11. mars 1993 og er en forlenget versjon av den opprinnelige Airbus A320. Flytypen benytter digitalt fly-by-wire-system hvor flygerne kontrollerer rorene ved hjelp av elektronikk i stedet for den tidligere mekaniske teknologien.

SAS har 8 A321-fly i flåten.
Lufthansa har 29 A321 i flåten sin.
Novair hadde 3 A321-fly, men disse har blitt byttet ut med 2 nye A321 NEO fly. Sunclass Airlines har 9 fly av denne typen i sin flåte.  

## Eksterne lenker
*
Fylkesvei 519

**Fylkesvei 519** (**Fv519**) går mellom Nordbø på Rennesøy i Stavanger og Jelsa i Suldal, størstedels som fergestrekning.

Den tar av fra E39 ved Nordbø og går østover til Hanasand, via tunnel under Talgjefjorden, videre langs sørsiden av Finnøy til Judaberg og deretter med ferge over Nedstrandsfjorden til Nedstrand og videre til Jelsa.

30. oktober 2009 ble Talgjefjordtunnelen mellom Rennesøy og Finnøy med arm til Talgje offisielt åpnet etter at arbeidene på veistrekningen hadde startet i august 2006. Fergestrekningen mellom Hanasand og Ladstein ble nedlagt samme dag.

Før 1. januar 2010 var veien riksvei, etter at regionsreformen trådte i kraft har den status som fylkesvei.

## Kommuner og knutepunkter
### 

## Referanser


## Eksterne lenker
* Vegvesenets vegkart 
* Rogaland - vegliste fylkes- og kommunale veger gjeldende fra 1. juli 2016
* 
* Fergeinfo Hanasand-Ladstein
* Fergeinfo Nedstrand-Judaberg/Jelsa
Airbus A330

**Airbus A330** er et tomotors jetfly som benyttes til passasjer- og fraktflygninger på mellomlange og lange distanser. Flyet produseres av Airbus og kompletteres av Airbus A340, som i utgangspunktet er samme konstruksjon, men med fire motorer og lengre rekkevidde.

A330 finnes i to versjoner, grunnmodellen A330-300 med plass for 295 passasjerer, og den mindre A330-200 med plass for 253 passasjerer i standardkonfigurasjon.

SAS har 8 A330-300-fly i sin flåte, med plass til 264 passasjerer (34 business-seter, 35 economy extra-seter og 195 economy-seter). Utgaven benyttes for det meste på flygninger til USA, bl a mellom Oslo og New York. SAS hadde også 8 A340-300, som for det meste ble benyttet på flygninger til Asia disse ble hugget opp i Pinal Airpark i Arizona i 2020.

A330 har en svært god sikkerhetsstatistikk selv om et fly gikk tapt under en testflygning i Toulouse 30. juni 1994 og alle syv ombord omkom. I rutetrafikk har A330 aldri hatt en dødelig ulykke fram til 2009. 1. juni 2009 gikk Airbus A330-200 fra Air France med 228 personer om bord ned i Atlanterhavet på vei fra Rio de Janeiro til Paris. Ulykkesårsaken var pilotfeil. 2. og 3. pilotene misforstod instrumentene og styrte flyet ned i Atlanterhavet. Kapteinen lå og sov, men grep ikke inn slik han skulle.  .
Den 12. mai 2010 styrtet ei Airbus A330-200 i Tripoli i Libya. 103 mennesker omkom, kun én overlevde. Flyet eies av det libyske flyselskapet Afriqiyah Airways. Det var på vei fra Johannesburg til London, og skulle mellomlande i den libyske hovedstaden da ulykken skjedde.

Den mest alvorlige nestenulykken skjedde 24. august 2001 da det kanadiske Air Transat Flight 236 mellom Toronto og Lisboa gikk tom for drivstoff midt over Atlanteren og dermed mistet all motorkraft. Flygerne klarte å holde flyet i luften i om lag 20 minutter og gled 120 km inn til en nødlanding på en militærflyplass ved Lajes på Asorene. Uhellet skyldtes en drivstofflekkasje, før flyet dro fra Toronto ble den ene motoren byttet ut, men nye drivstoffslanger passet ikke og da ble gamle slanger satt på plass, en av dem lå inntil noe i motoren og da ble den ødelagt. Flyet brukte hele rullebanen til å stoppe, da flyet ikke fikk brukt motorbremser til å stoppe flyet, det ble kun brukt hjulbremser, noe som gjorde at nesten alle hjulene eksploderte, kun 2 dekk var hele.

## Referanser


## Eksterne lenker
* 
* Fakta om de ulike Airbus-modellene
* Airliners.net: fakta og bilder om Airbus A330-300
Legat

Et **legat** er en pengegave som foræres til personer som oppfyller bestemte kriterier. Det finnes legater for mange ulike formål, som for eksempel stipender for ungdom under utdanning eller støtte til livsopphold for eneforsørgere eller vanskeligstilte. Det finnes også mange legater for kunstnere og musikere.

Et legat kan for eksempel opprettes dersom en person testamenterer en sum med penger til et bestemt formål. Det opprettes så et styre som får i oppgave å forvalte disse pengene og fordele midlene etter bestemte kriterier. Pengene investeres gjerne i fond eller aksjer med lav risiko, og det er avkastningen som fordeles mellom verdige søkere.

## Litteratur
*

## Eksterne lenker
* Legathåndboken
* Legatsiden
* Legater og stipender – ABC Startsiden
* fou.no – Forskning og utdanning
Tolentino-traktaten

**Tolentino-traktaten** av 19. februar 1797 var den fredsavtale som pave Pius VI ble tvunget til å undertegne etter den seierrike franske invasjon i Nord-Italia i 1796–1797. Den førte til en oppstykking av Kirkestaten som ble delt mellom Østerrike, kongedømmet Napoli og (en mindre del) den nyopprettede franske klientstat Den cisalpinske republikk. 

Paven måtte avstå Avignon, Venaissin, Bologna, Ferrara og Romagna (som ble utropt til Den anconitanske republikk) og betale 15 millioner franc i krigsreparasjoner, og overlevere en rekke kunstskatter. 

## Etterspill
Under et forsøk på å bringe revolusjonen til Roma ble den franske general Mathurin-Léonard Duphot skutt og drept, hvorpå franskmennene okkuperte Roma den 10. februar 1798 og utropte Den romerske republikk fem dager etter. Fordi paven nektet å underkaste seg det franske styre, ble han tatt til fange og ført fra Roma om natten den 20. februar.
Guainía

**Guainía** er et departement i Colombia og ligger helt øst i landet. Den grenser til nabodepartementene Vaupés, Guaviare og Vichada samt til Venezuela og Brasil. Hovedstaden heter Puerto Inírida. Guainía ble opprettet som eget departement i 1991.

## Referanser


## Eksterne lenker
*
La Guajira

**La Guajira** er et departement nordøst i Colombia som grenser til nabodepartementene Cesar og Magdalena samt til Venezuela og Atlanterhavet. Departementshovedstaden heter Riohacha. 

## Referanser


## Eksterne lenker
*
Liste over stortingsrepresentanter 1969–1973

**Liste over stortingsrepresentanter 1969–1973** omfatter alle som ble valgt til stortingsrepresentanter for perioden 1969 til 1973, og deres fast møtende vararepresentanter.

Stortingsvalget 1969 førte til at de 150 representantplassene ble fordelt med 74 til Arbeiderpartiet, 29 til Høyre, 20 til Senterpartiet, 14 til Kristelig Folkeparti og 13 til Venstre. Av de 150 representantene var 51 nye på Stortinget, regnet etter Stortingets sammensetning etter regjeringsskiftet i mars 1971. Venstre ble splittet, og fra 9. desember 1972 var det 8 representanter for Det Nye Folkepartiet og 5 representanter for Venstre..

Etter valget fortsatte Per Bortens regjering (Sp, H, KrF, V), inntil lekkasjesaken førte til regjeringens avgang 17. mars 1971. Trygve Brattelis første regjering (Ap) satt fra 17. mars 1971 til 18. oktober 1972, og ble samme dato avløst av Lars Korvalds regjering (KrF, Sp, V), som satt ut perioden.

Bernt Ingvaldsen (H) var stortingspresident 1969–1972, og  Leif Granli (Ap) var stortingspresident 1972–1973.

I henhold til valgordningen i Norge blir stortingsmandatene i hvert fylke/valgdistrikt tildelt etter stemmetallet, med et *første mandat*, *andre mandat*, osv. I oversikten nedenfor er representantene i hvert fylke listet opp i denne rekkefølgen.

## Aust-Agder

## Vest-Agder

## Akershus

## Bergen

## Buskerud

## Finnmark

## Hedmark

## Hordaland

## Møre og Romsdal

## Nordland

## Oppland

## Oslo

## Rogaland

## Sogn og Fjordane

## Telemark

## Troms

## Nord-Trøndelag

## Sør-Trøndelag

## Vestfold

## Østfold

## Referanser
Metronet

**Metronet** er en avdeling under London Underground, og er et av to foretak ansvarlig for vedlikehold og utbedring av Londons undergrunnsbane. Frem til 18. juli 2007 var selskapet i privat eie, men det ble satt under administrasjon etter avsløringer om kraftige kostnadsoverskridelser, og senere overtatt av Transport for London / London Underground. **Metronet** har ansvaret for ni av undergrunnslinjene; *"tube"*-linjene Bakerloo, Central og Victoria, og de grunne linjene (*subsurface*-linjene), Circle, District, East London, Hammersmith & City og Metropolitan. Før juli 2007 var **Metronet** et konsortium eid av de fem selskapene Atkins, Balfour Beatty, Bombardier Transportation, EDF Energy og RWE Thames Water.

Selskapet som er ansvarlig for de øvrige undergrunnslinjene er Tube Lines.

## Eksterne lenker
*
7. etappe i Tour de France 2005

## Info

7. etappe gikk fra den fcranske byen Lunéville til Karlsruhe i Tyskland. Etappen var preget av et langt brudd av Fabian Wegmann. Han var i brudd i 160&nbsp;km, 149 av disse i et solobrudd. Wegmann ble tatt igjen ca. 20&nbsp;km fra mål. I spurten seiret McEwen ettar at Boonen og Hushovd feilet. Hushovd la seg på hjulet til Boonen som for første gang denne touren gjorde en dårlig spurt. Dermed endte også Hushovd lenger ned på resultatlista enn ønskelig. Bäckstedt var bra med i spurten og utfordret McEwen inn til døra!

## Lunéville – Karlsruhe
***Etappe:** 7
***Dato:** 8. juli 
***Lengde:** 228.5&nbsp;km
***Norske resultater:**
:9. Thor Hushovd
:32. Kurt Asle Arvesen

### Innlagte spurter

**1. mellomsprint** i Rambervilliers (32,5&nbsp;km)

**2. mellomsprint** i Brumath (146,5&nbsp;km)

**3. mellomsprint** i Rastatt (169,5&nbsp;km)

### Klatretrøye

**Col de la Chipotte** 4. kategori (45&nbsp;km)

**Col du Hantz** 3. kategori (74&nbsp;km)

## Eksterne lenker
* Etappebeskrivelse og recap på cyclingnews.com
Liste over stortingsrepresentanter 1973–1977

**Liste over stortingsrepresentanter 1973–1977** omfatter alle som ble valgt til stortingsrepresentanter for perioden 1973 til 1977, og deres fast møtende vararepresentanter.

Stortingsvalget 1973 endte med at de 155 representantplassene på Stortinget ble fordelt med 62 til Arbeiderpartiet (Ap), 29 til Høyre, 21 til Senterpartiet (Sp), 20 til Kristelig Folkeparti (KrF), 16 til Sosialistisk Valgforbund (SV), 4 til Anders Langes Parti (ALP), 2 til Venstre og 1 til Det Nye Folkepartiet (DNF).

Etter valget ble Lars Korvalds regjering (KrF, Sp, V) avløst 16. oktober 1973 av Trygve Brattelis andre regjering (Ap). Trygve Bratteli ble 15. januar 1976 erstattet som statsminister av Odvar Nordli som dannet Odvar Nordlis regjering (Ap). Guttorm Hansen (Ap) var stortingspresident i denne perioden og i neste periode.

## Presidentskapet
Stortingets presidentskap var uforandret i hele perioden:

*Stortingets president: Guttorm Hansen (Ap)
*Lagtingets president: Torild Skard (SV)
*Odelstingets president: Per Borten (Sp)
*Stortingets visepresident: Svenn Stray (H)
*Lagtingets visepresident: Egil Aarvik (KrF)
*Odelstingets visepresident: Aase Lionæs (Ap)

## Parlamentariske ledere
*Arbeiderpartiet – ledere: Oddvar Nordli 1973–76 og Trygve Bratteli 1976–77
*Høyre – leder: Kåre Willoch
*Senterpartiet – leder: Erland Steenberg
*Kristelig Folkeparti – leder: Lars Korvald
*Sosialistisk Valgforbund – ledere: Finn Gustavsen 1973–75, Berge Furre 1975–76 og Reidar T. Larsen 1976–77
*Anders Langes Parti – ledere: Anders Lange 1973–74, Erik Gjems-Onstad 1974–75 og Harald Slettebø 1976–77
*Venstre – leder: Hans Hammond Rossbach
*Det Nye Folkepartiet – leder: Ole Myrvoll

## Komiteene
De faste stortingskomiteene i denne perioden var:

*Administrasjonskomiteen – 10 medlemmer, leder: Bergfrid Fjose (KrF)
*Finanskomiteen – 16 medlemmer, leder: Ragnar Christiansen (Ap) 1973–76 og Arne Nilsen (Ap) 1976–77
*Forsvarskomiteen – 10 medlemmer, leder: Per Hysing-Dahl (H)
*Industrikomiteen – 14 medlemmer, ledere: Gunnar Alf Larsen (Ap) 1973–75 og Arvid Johanson (Ap) 1975–77
*Justiskomiteen – 10 medlemmer, leder: Bjørn Unneberg (Sp)
*Kirke- og undervisningskomiteen – 14 medlemmer, leder: Lars Roar Langslet (H)
*Kommunal- og miljøvernkomiteen – 14 medlemmer, ledere: Arne Nilsen (Ap) 1973–76 og Alv Jakob Fostervoll (Ap) 1976–77
*Landbrukskomiteen – 12 medlemmer, leder: Berge Furre (SV)
*Samferdselskomiteen – 14 medlemmer, leder: Arnold Weiberg-Aurdal (Sp)
*Sjøfarts- og fiskerikomiteen – 12 medlemmer, leder: Valter Gabrielsen (Ap)
*Sosialkomiteen – 15 medlemmer, leder: Kåre Kristiansen (KrF)
*Utenriks- og konstitusjonskomiteen – 14 medlemmer, leder: Tor Oftedal (Ap)

## Representanter etter valgkrets
### Aust-Agder

### Vest-Agder

### Akershus

### Buskerud

### Finnmark

### Hedmark

### Hordaland

### Møre og Romsdal

### Nordland

### Oppland

### Oslo

### Rogaland

### Sogn og Fjordane

### Telemark

### Troms

### Nord-Trøndelag

### Sør-Trøndelag

### Vestfold

### Østfold

## Referanser
Liste over stortingsrepresentanter 1977–1981

**Liste over stortingsrepresentanter 1977–1981** omfatter alle som ble valgt til stortingsrepresentanter for perioden 1977 til 1981, og deres fast møtende vararepresentanter. 

Stortingsvalget 1977 endte med at de 155 representantplassene på Stortinget ble fordelt med 76 til Arbeiderpartiet (Ap), 41 til Høyre, 22 til Kristelig Folkeparti (KrF), 12 til Senterpartiet (Sp), 2 til Sosialistisk Venstreparti (SV) og 2 til Venstre. 

Etter valget fortsatt Odvar Nordlis regjering (Ap), som ble avløst av Gro Harlem Brundtlands første regjering (Ap) i februar 1981. Guttorm Hansen fortsatte som stortingspresident i denne perioden.
## Aust-Agder

## Vest-Agder

## Akershus

## Buskerud

## Finnmark

## Hedmark

## Hordaland

## Møre og Romsdal

## Nordland

## Oppland

## Oslo

## Rogaland

## Sogn og Fjordane

## Telemark

## Troms

## Nord-Trøndelag

## Sør-Trøndelag

## Vestfold

## Østfold

## Referanser
Liste over stortingsrepresentanter 1981–1985

**Liste over stortingsrepresentanter 1981–1985** omfatter alle som ble valgt til stortingsrepresentanter for perioden 1981 til 1985, og deres fast møtende vararepresentanter.

Stortingsvalget 1981 endte med at de 155 representantplassene på Stortinget ble fordelt med 66 (65 før omvalget) til Arbeiderpartiet (Ap), 53 (54 før omvalget) til Høyre, 15 til Kristelig Folkeparti (KrF), 11 til Senterpartiet, 4 til Sosialistisk Venstreparti, 4 til Fremskrittspartiet (Frp) og 2 til Venstre. Det var omvalg i Buskerud og Troms. Omvalget førte til at Ap vant en plass i Buskerud på bekostning av Høyre.

Etter valget ble Gro Harlem Brundtlands første regjering (Ap) avløst av Kåre Willochs regjering (H; fra 1983 H, Sp, KrF). Per Hysing-Dahl var stortingspresident i denne perioden.

## Aust-Agder

## Vest-Agder

## Akershus

## Buskerud

Det var omvalg i Buskerud og Troms på grunn av feil ved valgoppgjøret. Omvalget ble gjennomført i desember; i Buskerud førte det til at Ap fikk ett ekstra mandat, mens Høyre mistet ett mandat.

## Finnmark

## Hedmark

## Hordaland

## Møre og Romsdal

## Nordland

## Oppland

## Oslo

## Rogaland

## Sogn og Fjordane

## Telemark

## Troms

## Nord-Trøndelag

## Sør-Trøndelag

## Vestfold

## Østfold

## Referanser
Mathurin-Léonard Duphot

** Mathurin-Léonard Duphot ** (født 21. september 1769 i Lyon i Frankrike, død 27. desember 1797 i Roma), kalt **Leonard**, var fransk general under de franske revolusjonskriger.

Han var sønn av en steinhugger. Den 25. juli 1785 sluttet han seg til Vermandois-regimentet. Han ble forfremmet til sersjant den 25. mars 1792. Han deltok den franske alpehærens ekspedisjoner i Savoia, og ble deretter sendt til Nice. I november 1794 ble han *adjutant-general chef de brigade*. Han nevnes ofte i general Augereaus meldinger. Den 13. juni 1795 ble han fjernet fra rullene over aktive offiserer.

Den 9. februar 1796 ble han innkalt til tjeneste i innenrikshæren. Men han kom tilbake til general Augereau i Italia i august 1796, og var med i kampene ved Mantua, Rivoli og La Favorita. 

Han ble forfremmet til brigadegeneral den 30. mars 1797. Deretter dro han til Roma sammen med Joseph Bonaparte. Under sine bestrebelser på å få i stand et revolusjonært opprør der, ble han skutt og drept av folkemengden.

Hans død gav Napoleon påskudd til å okkupere Roma, avskaffe Kirkestaten og opprette lydriket Den romerske republikk.

Duhhot skrev også poesi, og ble kjent for sin diktning ved verkene *"Mon rêve"* og *"Ode aux mânes des héros morts pour la liberté"*.

## Referanser
Den romerske republikk (1798)

:*Andre artikler omhandler [[den romerske republikk]] i [[antikken]] (510-27 f. Kr.)* og den romerske republikk av 1849.* 

*'Den romerske republikk''' ble opprettet den 7. mars 1798, da franske troppestyrker rykket inn i Roma i det som var igjen av Kirkestaten og proklamerte republikk. Dette skjedde under påskudd av å skape ro etter drapet på den franske generalen Mathurin-Léonard Duphot i Roma sent i 1797.

Pave Pius VI ble sendt i eksil til Frankrike, og døde der i 1799. I 1799 ble også Tiberinarepublikken, med hovedstad i Perugia, forent med den romerske republikk.

Den romerske republikk var kortvarig. Kirkestaten ble gjenopprettet i juni 1800.